CELEX: 32018R0677
Language: hu
Date: 2018-05-03 00:00:00
Title: A Bizottság (EU) 2018/677 rendelete (2018. május 3.) az 1333/2008/EK európai parlamenti és tanácsi rendelet II. mellékletének a taumatin (E 957) bizonyos élelmiszer-kategóriákban ízfokozóként való felhasználása tekintetében történő módosításáról (EGT-vonatkozású szöveg. )

4.5.2018   
            
            
               HU
            
            
               Az Európai Unió Hivatalos Lapja
            
            
               L 114/10
            
         A BIZOTTSÁG (EU) 2018/677 RENDELETE
   (2018. május 3.)
   az 1333/2008/EK európai parlamenti és tanácsi rendelet II. mellékletének a taumatin (E 957) bizonyos élelmiszer-kategóriákban ízfokozóként való felhasználása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
   mivel:
   
               (1)
            
            
               Az 1333/2008/EK rendelet II. melléklete megállapítja az élelmiszerekben használható élelmiszer-adalékanyagok uniós jegyzékét és ezen anyagok felhasználási feltételeit.
            
         
               (2)
            
            
               A szóban forgó jegyzék naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet.
            
         
               (3)
            
            
               A taumatin (E 957) különböző élelmiszer-kategóriákban és meghatározott szinten élelmiszer-adalékanyagként történő felhasználása az 1333/2008/EK rendelet II. mellékletével összhangban engedélyezett az Unióban.
            
         
               (4)
            
            
               2014. november 12-én kérelmet nyújtottak be a taumatin (E 957) több élelmiszer-kategóriában és meghatározott szinten ízfokozóként történő felhasználásának kiterjesztésére. A kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára.
            
         
               (5)
            
            
               A taumatint 1984-ben (3) és 1988-ban (4) értékelte az Európai Unió élelmiszerügyi tudományos bizottsága. A taumatint felhasználásra alkalmasnak ítélték, és megengedhető napi bevitel (ADI) nem került meghatározásra. A későbbi értékelés rámutatott arra, hogy a taumatin, amely egy protein, az emésztés során normális élelmiszer-alkotóelemekre bomlik.
            
         
               (6)
            
            
               Az 1331/2008/EK rendelet 3. cikke (2) bekezdésének alapján a Bizottságnak ki kell kérnie az Európai Élelmiszerbiztonsági Hatóság (a továbbiakban: a Hatóság) véleményét ahhoz, hogy naprakésszé tegye az 1333/2008/EK rendelet II. mellékletében szereplő élelmiszer-adalékanyagok uniós jegyzékét.
            
         
               (7)
            
            
               2015. november 13-án a Hatóság tudományos véleményt (5) adott ki a taumatin (E 957) élelmiszer-adalékanyagként történő felhasználása és felhasználási szintje javasolt kiterjesztésének biztonságosságáról. Véleményében a Hatóság úgy ítélte, hogy a taumatin biztonságosságának értékeléséhez elegendő lesz a jelenlegi felhasználásból és felhasználási szintből eredő expozíció összehasonlítása a javasolt további felhasználásból és felhasználási szintből eredő expozícióval.
            
         
               (8)
            
            
               Mind a taumatin jelenlegi felhasználásából és felhasználási szintjéből, mind pedig javasolt kiterjesztett felhasználásából és felhasználási szintjéből eredő becsült expozíció az idősebb felnőtteknél átlagosan 0,03–0,10 mg/kg testtömeg/nap, a gyermekeknél átlagosan 0,13–0,34 mg/kg testtömeg/nap bevitelt eredményezett. A magas szintű expozíció a fiataloknál 0,13–0,32 mg/kg testtömeg/nap, a felnőtteknél 0,09–1,10 mg/kg testtömeg/nap bevitellel járt. Ez kismértékű fogyasztói expozíciónak tekinthető, ezért nem merül fel biztonságossági aggály.
            
         
               (9)
            
            
               A Hatóság a meglévő toxikológiai értékelések alapján azt a következtetést vonta le, hogy a felhasználás javasolt kiterjesztése és a felhasználási szint javasolt módosítása nem vet fel biztonsági aggályokat.
            
         
               (10)
            
            
               Noha a Hatóság a taumatinnak (E 957) való expozíciót a jelenlegi legmagasabb felhasználási szint, valamint a felhasználás és a felhasználási szint kérelmező által javasolt kiterjesztése figyelembevételével számította ki, a taumatin (E 957) ízfokozóként történő felhasználását azon élelmiszer-kategóriákra kell korlátozni, amelyek esetében arra észszerű technológiai igény van, amely más gazdasági és technológiai eszközzel nem teljesíthető, és a taumatin használata nem vezeti félre a fogyasztót.
            
         
               (11)
            
            
               A taumatin (E 957) ízfokozóként való használata javítja az ízesített élelmiszertermékek érzékszervi jellemzőit. A taumatin fokozhatja a szószokban, mártásokban és snackekben előforduló umami és fűszeres ízt, még vonzóbbá téve az élelmiszer-termékeket az emberi ízlelés számára.
            
         
               (12)
            
            
               Ezért helyénvaló engedélyezni a taumatin (E 957) ízfokozóként való felhasználását a 12.6 („Szószok, mártások”) és 15.1 („Burgonya-, gabona-, liszt- vagy keményítőalapú snackek”) élelmiszer-kategóriák termékeiben, az egyes élelmiszer-kategóriákban legfeljebb 5 mg/kg szintig.
            
         
               (13)
            
            
               Az 1333/2008/EK rendelet II. mellékletét ezért ennek megfelelően módosítani kell.
            
         
               (14)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. május 3-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 16. o.
   
   
      (2)  Az Európai Parlament és a Tanács 1331/2008/EK rendelete (2008. december 16.) az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.);
   
      (3)  Az élelmiszerügyi tudományos bizottság jelentései az édesítőszerekről (a bizottság 1984. szeptember 14-én nyilvánított véleményt). Online elérhető a következő címen: http://aei.pitt.edu/40825/1/16th_food.pdf
   
      (4)  Az élelmiszerügyi tudományos bizottság jelentései az édesítőszerekről (21. sorozat). A bizottság 1987. december 11-én és 1988. november 10-én nyilvánított véleményt, elfogadására 1988. november 10-én került sor. Online elérhető a következő címen: http://aei.pitt.edu/40830/1/21st_food.pdf
   
      (5)  EFSA Journal (2015); 13(11):4290.
   
      MELLÉKLET
      Az 1333/2008/EK rendelet II. mellékletének E. része a következőképpen módosul:
      
                  1.
               
               
                  A 12.6. kategóriában – „Szószok, mártások” – az E 955 élelmiszer-adalékanyagra vonatkozó bejegyzés után a jegyzék az alábbi bejegyzéssel egészül ki:
                  
                               
                           
                           
                              „E 957
                           
                           
                              Taumatin
                           
                           
                              5
                           
                           
                               
                           
                           
                              kizárólag: ízfokozóként”
                           
                        
            
                  2.
               
               
                  A 15.1. kategóriában – „Burgonya-, gabona-, liszt- vagy keményítőalapú snackek” – az E 955 élelmiszer-adalékanyagra vonatkozó bejegyzés után a jegyzék az alábbi bejegyzéssel egészül ki:
                  
                               
                           
                           
                              „E 957
                           
                           
                              Taumatin
                           
                           
                              5
                           
                           
                               
                           
                           
                              kizárólag: ízfokozóként”